Komisijos reglamentas (EB) Nr. 1112/2003
2003 m. birželio 26 d.
iš dalies keičiantis Reglamentą (EB) Nr. 2377/2002, atidarantį salyklinių miežių įvežimo iš trečiųjų šalių Bendrijos tarifinę kvotą bei numatantį jos administravimą ir leidžiantį nukrypti nuo Tarybos reglamento (EB) Nr. 1766/92
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. birželio 30 d. Tarybos reglamentą (EEB) Nr. 1766/92 dėl bendro grūdų rinkos organizavimo [1] su paskutiniais pakeitimais, padarytais Reglamentu (EB) Nr. 1104/2003 [2], ypač į jo 12 straipsnio 1 dalį,
atsižvelgdama į 2002 m. gruodžio 19 d. Tarybos sprendimą 2003/253/EB pagal Bendrojo susitarimo dėl muitų tarifų ir prekybos (GATT) XXVIII straipsnį sudaryti Europos bendrijos ir Kanados sutartį pasikeičiant raštais, pakeičiančią 1994 m. Bendrojo susitarimo dėl muitų tarifų ir prekybos (GATT) priedo EB CXL priedėlyje nustatytas nuolaidas, taikomas grūdams [3], ypač į jo 2 straipsnį,
atsižvelgdama į 2002 m. gruodžio 19 d. Tarybos sprendimą 2003/254/EB sudaryti Europos bendrijos ir Jungtinių Amerikos Valstijų sutartį pasikeičiant raštais, pakeičiančią 1994 m. Bendrojo susitarimo dėl muitų tarifų ir prekybos (GATT) priedo EB CXL priedėlyje nustatytas nuolaidas, taikomas grūdams [4], ypač į jo 2 straipsnį,
kadangi:
(1) Komisijos reglamentu (EB) Nr. 2377/2002 [5] su paskutiniais pakeitimais, padarytais Reglamentu (EB) Nr. 626/2003 [6], atidaroma tarifinė kvota importuoti 50000 tonų salyklinių kviečių, klasifikuojamų pagal suderintos sistemos 100300 kodą.
(2) Reglamentas (EB) Nr. 2377/2002 iš pradžių buvo priimtas pereinamajam laikotarpiui nuo 2003 m. sausio 1 d. iki birželio 30 d., kol bus iš dalies pakeistas Reglamentas (EB) Nr. 1766/92. Kadangi per šį laikotarpį to reglamento nuostatos veikė patenkinamai, tikslinga jas taikyti nuolat.
(3) Todėl reikia atitinkamai iš dalies pakeisti Reglamentą (EB) Nr. 2377/2002.
(4) Šiame reglamente numatytos priemonės atitinka Grūdų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2377/2002 14 straipsnio trečia dalis išbraukiama.
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. birželio 26 d.